als_Latn dik_Latn sag_Latn
Dërgesat e shqiptarëve të diasporës në Kosovë janë rritur për plot 20.5 përqind gjatë marsit 2017 krahasuar me marsin e vitit paraprak. Në shifra, remitencat gjatë muajit mars arrijnë në 64.7 milion euro, bën me dije Banka Qendrore e Kosovës, shkruan “seenews.com”.
Gjatë periudhës janar-mars, remitencat e jashtme janë rritur 13.2 përqind nga viti në vit në 163.4 milion euro. Nëse bëhet ndarja e dërgesave sipas shteteve, vendin e parë e ka diaspora shqiptare në Gjermani me 38.5 përqind nga totali, ndjekur nga Zvicra me 22.8 përqind.
Për krahasim: Gjatë 2015 në Kosovë remitencat kapën vlerën 665.5 milion euro, ndërsa një vit më vonë 691 milion euro. Gjatë këtij viti pritet që shifra të jetë edhe më e madhe.
Rreth 700.000 banorë të Kosovës jetojnë jashtë vendit prej të cilëve 35 përqind me rezidencë në Gjermani./Bota sot
als_Latn als_Latn als_Latn als_Latn